ΓΡΑΠΤΗ ΕΡΩΤΗΣΗ E-0623/02

υποβολή: Antonios Trakatellis (PPE-DE) προς την Επιτροπή

(5 Μαρτίου 2002)

Θέμα: Λάθη και καθυστερήσεις έργων παρά την ένταξη τους σε προαποφασισμένο πλαίσιο

Είναι σύνηθες φαινόμενο στην Ελλάδα η ύπαρξη έργων, τα οποία για διάφορους λόγους δε λειτούργησαν ή κρίνονται μη βιώσιμα. Έχει παρατηρηθεί λοιπόν έλλειψη στοιχείων, σφάλματα στις μελέτες, μη

ολοκληρωμένος σχεδιασμός και εσφαλμένοι έλεγχοι απόπαλλήλους της Επιτροπής, που έχουν οδηγήσει σε καταστροφικά αποτελέσματα τόσο για την οικονομία και τους φυσικούς πόρους, όσο και για το περιβάλλον. Χαρακτηριστικά παραδείγματα αποτελούν η Εγνατία οδός, οι εγκαταστάσεις βιολογικού καθαρισμού στην Ερμιόνη, τοδροηλεκτρικό έργο Ιλαρίωνα στον ποταμό Αλιάκμονα, το φράγμα του Σμοκόβου, οι σήραγγες στο Μουζάκι και στην Πύλη Τρικάλων, οι λιμνοδεξαμενές στην Κάλυμνο και στους Λειψούς, το δασικό χωριό στην Ξάνθη και τα φράγματα στην Αιτωλοακαρνανία και στο Παρθένιο Λέρου. Για τα έργα αυτά μάλιστα εμφανίζονται συχνά δημοσιεύματα στις ελληνικές εφημερίδες (π.χ. Το Βήμα, 17.02.2002).

Λαμβάνονταςπόψη ότι η διαχείριση και ο έλεγχος δεν έχουν πραγματοποιηθεί με τον καλύτερο δυνατό τρόπο ερωτάται η Επιτροπή:

1. Δεδομένου ότι επενδύθηκαν μεγάλα ποσά για έργα και κατασκευές οι οποίες αν και τελείωσαν δεν πρόκειται να λειτουργήσουν ποτέ, όπως για παράδειγμα η γέφυρα Γκούρα και η σήραγγα στην περιοχή Μετσόβου, ποιες κυρώσεις έχουν προβλεφθεί τόσο για τουςπεύθυνους, όσο και για τους αρμόδιους κοινοτικούςπαλλήλους που διέπραξαν τους σχετικούς ελέγχους·

2. Σε ποια μέτρα έχει προβεί ή προτίθεται να προβεί η Επιτροπή σχετικά με τη μη ολοκλήρωση των παραπάνω έργων και τις ασάφειες που επικρατούν σχετικά με το κόστος και το χρονοδιάγραμμα παράδοσής τους·

Συμπληρωματική απάντησητου κ. Barnier εξ ονόματος της Επιτροπής

(26 Φεβρουαρίου 2003)

Το Αξιότιμο Μέλος του Κοινοβουλίου γνωρίζει ότι οι αρμοδιότητες των κρατών μελών και της Επιτροπής για την καλή διαχείριση των παρεμβάσεων που συγχρηματοδοτούνται από τα Ευρωπαϊκά Διαρθρωτικά Ταμεία καθορίζονται από τη νομοθεσία της Ένωσης που διέπει αυτά τα Ταμεία.

Η εν λόγω νομοθεσία προβλέπει ότι όλες οι δαπάνες που δηλώνονται από το κράτος μέλος στην Επιτροπή για το κλείσιμο και την τελική πληρωμή σχετικά με παρέμβαση της προγραμματικής περιόδου 1994-1999 συνδέονται με έργα και δράσεις οι οποίες έχουν ολοκληρωθεί και ήταν λειτουργικές μέχρι το τέλος του 2001 το αργότερο. Σε περιπτώσεις όπου για συγκεκριμένα έργα συνεχίζονται οι εργασίες μέχρι σήμερα, το κράτος μέλοςποχρεούται ναποβάλει στην Επιτροπή δέσμευσή ότι οι εργασίες θα ολοκληρωθούν και ότι τα σχετικά έργα θα είναι λειτουργικά εντός λογικής προθεσμίας.

Έργα τα οποία έχουν εγκαταλειφθεί ή έχουν ολοκληρωθεί αλλά δεν είναι λειτουργικά πρέπει να αποκλεισθούν από τον τελικό κατάλογο των συγχρηματοδοτούμενων έργων, πουποβλήθηκε από το κράτος μέλος στην Επιτροπή για το κλείσιμο των παρεμβάσεων της προγραμματικής περιόδου 1994-1999. Εάν είχαν συμπεριληφθεί προσωρινά σε προηγούμενους καταλόγους, θα πρέπει να αποσυρθούν από τον τελικό κατάλογο πουποβλήθηκε στην Επιτροπή.

Όσον αφορά το Ταμείο Συνοχής για την προγραμματική περίοδο 1994-1999 ο κανονισμός (ΕΚ) αριθ. 1164/94 της 16ης Μαΐου 1994 για την ίδρυση του Ταμείου Συνοχής(1), προβλέπει ότι η τελική πληρωμή καταβάλλεται εφόσον το έργο ή το στάδιο του έργου έχει ολοκληρωθεί και είναι λειτουργικό. Εάν δεν συμβαίνει αυτό, η Επιτροπή μπορεί να προβεί στην ανάκτηση προηγούμενων πληρωμών αν κριθεί αναγκαίο.

Ανήκει στην αρμοδιότητα του κράτους μέλους να παράσχει αξιόπιστη διαβεβαίωση στην Επιτροπή ότι οι προαναφερθείσες συνθήκες πληρούνται ότανποβάλλει την τελική αίτηση πληρωμής σχετικά με το κλείσιμο των παρεμβάσεων των Διαρθρωτικών Ταμείων και των έργων του Ταμείου Συνοχής. Η Επιτροπή διενεργεί ελέγχους σε ένα αντιπροσωπευτικό δείγμα έργων και δράσεων που περιλαμβάνονται στην τελική έκθεση ή συνδέονται με την τελική αίτηση πληρωμής πουποβλήθηκε από το κράτος μέλος.

Η Επιτροπή δεν θεωρεί ότι έχουν διενεργηθεί ανεπαρκείς έλεγχοι. Ο έλεγχος των μεμονωμένων έργων που συγχρηματοδοτούνται από τα Διαρθρωτικά Ταμεία και το Ταμείο Συνοχής αποτελεί κυρίως αρμοδιότητα του κράτους μέλους. Οι ισχύοντες κανονισμοί απαιτούν από την Επιτροπή να διενεργεί δειγματοληπτικούς ελέγχους μεμονωμένων έργων.

(1) ΕΕ L 130 της 25.5.1994.